DELEGIRANA UREDBA KOMISIJE (EU) 2021/1961

z dne 5. avgusta 2021

o spremembi Priloge I k Uredbi (EU) 2019/631 Evropskega parlamenta in Sveta, da se upoštevajo spremembe mase novih osebnih avtomobilov, registriranih v letih 2017, 2018 in 2019

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/631 Evropskega parlamenta in Sveta z dne 17. aprila 2019 o določitvi standardov emisijskih vrednosti CO2 za nove osebne avtomobile in nova lahka gospodarska vozila ter razveljavitvi uredb (ES) št. 443/2009 in (EU) št. 510/2011 (1) ter zlasti člena 14(2) Uredbe,

ob upoštevanju naslednjega:

(1) Vrednost M0 za leta 2022, 2023 in 2024 iz člena 14(1)(a) bi bilo treba določiti na podlagi povprečne mase v stanju, pripravljenem za vožnjo, vseh novih osebnih avtomobilov, registriranih v Uniji v letih 2017, 2018 in 2019.

(2) Na podlagi vrednosti iz izvedbenih sklepov Komisije (EU) 2019/582 (2), (EU) 2020/1035 (3) in (EU) 2021/973 (4), ponderiranih glede na število novih registracij v vsakem od navedenih let, je povprečna masa v stanju, pripravljenem za vožnjo, novih osebnih avtomobilov, registriranih v koledarskih letih 2017, 2018 in 2019, znašala 1 398,50 kg.

(3) Zato bi bilo treba cilje specifičnih emisij za proizvajalce novih osebnih avtomobilov za koledarska leta 2022, 2023 in 2024 izračunati po formuli iz točke 4 dela A Priloge I k Uredbi (EU) 2019/631, pri čemer se kot M0 uporabi vrednost 1 398,50.

(4) Uredbo (EU) 2019/631 bi bilo zato treba ustrezno spremeniti –

SPREJELA NASLEDNJO UREDBO:

Člen 1 V točki 4 dela A Priloge I k Uredbi (EU) 2019/631 se vnos M0 nadomesti z naslednjim: „M0 vrednost 1 379,88 v letu 2021 in vrednost 1 398,50 v letih 2022, 2023 in 2024;“.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 5. avgusta 2021 Za Komisijo predsednica Ursula VON DER LEYEN

(1) UL L 111, 25.4.2019, str. 13.

(2) Izvedbeni sklep Komisije (EU) 2019/582 z dne 3. aprila 2019 o potrditvi ali spremembi začasnih izračunov povprečnih specifičnih emisij CO2 in ciljev specifičnih emisij za proizvajalce novih lahkih gospodarskih vozil za koledarsko leto 2017 ter za združenje Volkswagen in njegove člane za koledarska leta 2014, 2015 in 2016 v skladu z Uredbo (EU) št. 510/2011 Evropskega parlamenta in Sveta (UL L 100, 11.4.2019, str. 47).

(3) Izvedbeni sklep Komisije (EU) 2020/1035 z dne 3. junija 2020 o potrditvi ali spremembi začasnih izračunov povprečnih specifičnih emisij CO2 in ciljev specifičnih emisij za proizvajalce osebnih avtomobilov in lahkih gospodarskih vozil za koledarsko leto 2018 v skladu z Uredbo (EU) 2019/631 Evropskega parlamenta in Sveta (UL L 227, 16.7.2020, str. 37).

(4) Izvedbeni sklep Komisije (EU) 2021/973 z dne 1. junija 2021 o potrditvi ali spremembi začasnih izračunov povprečnih specifičnih emisij CO2 in ciljev specifičnih emisij za proizvajalce osebnih avtomobilov in lahkih gospodarskih vozil za koledarsko leto 2019 ter za proizvajalca osebnih avtomobilov Dr. Ing. h. c. F. Porsche AG in združenje Volkswagen za koledarska leta 2014 do 2018 v skladu z Uredbo (EU) 2019/631 Evropskega parlamenta in Sveta (UL L 215, 17.6.2021, str. 1).